Romualdas Brazauskas

Romualdas Brazauskas (1960 m. liepos 31 d. Biržai) – Lietuvos sporto veikėjas, FIBA tarptautines kategorijos krepšinio teisėjas, nuo 2014 m. vadovauja Lietuvos krepšinio lygai.

Biografija 
1978 m. baigė Biržų 1-ąją vidurinę mokyklą, 1983 m. baigė Vilniaus pedagoginį institutą.

Nuo 1987 m. Tarptautinės krepšinio federacijos teisėjas. Nuo 1993 m. dirba Lietuvos krepšinio federacijoje, vadybininkas. Lietuvos moterų krepšinio lygos vyriausiasis teisėjas, Lietuvos krepšinio teisėjų asociacijos vykdomojo komiteto narys. 10 kartų teisėjavo Eurolygos finale. 2007 m. Romualdas Brazauskas tapo BBL direktoriumi.

Svarbiausi čempionatai, kuriuose teisėjavo:
 1995 m. XXIX Europos krepšinio čempionatas, Atėnai,
 1997 m. XXX Europos krepšinio čempionatas, Barselona,
 1999 m. XXXI Europos krepšinio čempionatas, Paryžius,
 2001 m. XXXII Europos krepšinio čempionatas, Stambulas,
 2009 m. XXXVI Europos krepšinio čempionatas, Lenkija, teisėjavo finale,
 1998 m. Geros valios žaidynės, Niujorkas,
 1998 m. XIII pasaulio krepšinio čempionatas Atėnai,
 2002 m. XIV pasaulio krepšinio čempionatas, Indianapolis,
 1992 m. vasaros olimpinės žaidynės, Barselona,
 1996 m. vasaros olimpinės žaidynės, Atlanta
 2000 m. vasaros olimpinės žaidynės, Sidnėjus, teisėjavo finale
 2008 m. vasaros olimpinės žaidynės, Pekinas, teisėjavo finale

Šaltiniai 

Lietuvos krepšinio teisėjai
Lietuvos krepšinio veikėjai